Luqa SA champions tan-National Amateur League Ritratt: Walter Sargent Luqa St Andrew's huma ċ-champions tal-ewwel edizzjoni tan-National Amateur League meta fiċ-Championship Play-Offs huma għelbu lil Mgarr United (3-1) u lil Melita (2-1). Dawn il-play-offs intlagħbu bejn it-tliet timijiet li rebħu l-kategorija rispettiva tagħhom. Fl-ewwel partita Mgarr United u Melita temmew fi draw ta' 1-1. Kien Gordon Saliba (29) li fetaħ l-iskor għall-Mġarrin iżda Tobias Terpougoff (59) kiseb id-draw għal Melita. Madankollu fit-tieni logħba, Mgarr sfaw megħluba 3-1 minn Luqa St Andrew's biex ġew eliminati. Il-goals ġew skorjati minn Keith Vella (65 pen, 80 pen) u Lucky Chibuzor (93) wara li Lazar Doric (11) fetaħ l-iskor għal Mgarr. Għaldaqstant draw kien ikun biżżejjed għal-Luqin biex jiġu nkurunati champions. Peró huma għelbu lil Melita bl-iskor ta' 2-1 bil-goals jaslu minn Keith Vella (34 pen) u cky Chibuzor (77) filwaqt li Melita kisbu d-draw momentarju minn penalty ta' Michael Cachia.